armvectores/hy_wikipedia_2023 huggingface dataset:
Բոսնիա և Հերցեգովինայի վարչական բաժանում

Բոսնիա և Հերցեգովինան կազմավորված է Բոսնիայի և Հերցեգովինայի Դաշնության, Սերբական Հանրապետությունի և Բրչկո շրջանի ինքնավար վարչական միավորներից։ Նման վարչականբաժանումը ծագում է Դեյտոնի պայմանագրից։


== Բոսնիայի և Հերցեգովինայի Դաշնություն ==
ԲևՀԴ-ն բաժանված է 10 կանտոնի (բոս․՝ kantoni).

Ունա-Սանայի կանտոն
Պոսավինայի կանտոն
Տուզլայի կանտոն
Զենիցա-Դոբոյի կանտոն
Բոսնիա-Պոդրինական կանտոն
Կենտրոնաբոսնիական
Հերցեգովինա-Ներետվայի կանտոն
Արևմտյահերցեգովինյան կանտոն
Սարաևոյի
Կանտոն 10ԲևՀԴ-ի կանտոնները բաժանված են 79 համայնքի (խորվ., բոս․՝ općine).


== Սերբական Հանրապետություն ==
Սերբական Հանրապետություն, ի տարբերություն Բոսնիայի և Հերցեգովինայի Դաշնության, բաժանված է 7 տարածաշրջանների (սերբ.՝ регије).

Բանյա-Լուկա
Դոբոյ
Բիելինա
Զվորնիկ
Սարաևո-Ռոմանիա
Ֆոչա
ՏրեբինյեՍերբական Հանրապետության տարածաշրջանները բաժանված են 62 համայնքի (սերբ.՝ општина)։


== Բրչկոի շրջան ==
Բրչկոի ինքնավար շրջանը միաժամանակ Բոսնիայի և Հերցեգովինայի Դաշնության ու Սերբական Հանրապետության մասնէ կազմում։ Նաև շրջանը գտնվում է միջազգային վերահսկման տակ։
Չարլզ Կոխ

Չարլզ Կոխ (անգլ.՝ Charles de Ganahl Koch, նոյեմբերի 1, 1935(1935-11-01), Ուիչիտո, Կանզաս, ԱՄՆ), ամերիկացի գործարար և մարդասեր։ Koch Industries ընկերության համասեփականատերն է, խորհրդի նախագահը և գործադիր տնօրենը, մինչդեռ եղբայրը՝ Դևիդ Կոխը, գործադիր փոխնախագահն է։ Չարլզը և Դևիդը յուրաքանչյուրը տնօրինում է կոնգլոմերատի 42%-ը։ Եղբայրները բիզնեսը ժառանգել են իրենց հորից՝ Ֆրեդ Կոխից, այնուհետև ընդարձակել այն։ Koch Industries-ը սկզբնապես զբաղվում էր միայն նավթավերամշակմամբ և քիմիկատներով, սակայն այժմ զբաղվում է նաև աղտոտման վերահսկման գործընթացով և տեխնոլոգիաներով՝ պոլիմերներով և մանրաթելերով, միներալներով, պարարտանյութերով, լայն սպառման ապրանքների առևտրով և ծառայություններով, անտառային և լայն սպառման ապրանքներով և ագարակներով։ Բիզնեսները թողարկում են հայտնի բրենդներ, ինչպիսիք են Ինվիստա կարպետը, սպանդեքս մանրաթելի Լայկրա բրենդը, Georgia-Pacific անձեռոցիկները և Դիքսի Քափը (թղթե բաժակներ)։
2007 թվականին Կոխը հրատարակեց «Հաջողության գիտությունը» գիրքը, որտեղ հեղինակը պատմում է կառավարման իր փիլիսոփայությունը, որը կարելի է կոչել «Շուկայի վրա հիմնված կառավարում»։
Ըստ Ֆորբսի 2010 թվականի հարցումների՝ Koch Industries-ը ԱՄՆ-ի երկրորդ ամենամեծ մասնավոր ընկերությունն է իր եկամուտով։ 2014 թվականի փետրվարին Կոխը, ըստ Հուրուն Ռեփորթ ամսագրի, ճանաչվել է աշխարհի 9-րդ հարուստ մարդը՝ ունենալով 36 մլրդ ԱՄՆ դոլար։ 2012 թվականի հոկտեմբերին, ըստ Bloomberg Billionaires Index-ի, նա 6-րդն էր՝ 34 մլրդ ԱՄՆ դոլարով, իսկ 2011 թվականին Ֆորբսի միլիարդատերերի ցանկում զբաղեցրել է 18-րդ հորիզոնականը՝ 25 մլրդ ԱՄՆ դոլարով, որն ստացել է Koch Industries-ի իր 42 % մասնաբաժնից։
Կոխն աջակցում է դեպի ազատ շուկան ուղղվածություն ունեցող մի շարք կրթական հաստատությունների, ներառյալ՝ Մարդասիրական հետազոտությունների ինստիտուտը և Ջորջ Մեյսոնի համալսարանի Մերկատուս կենտրոնը։ Նա նաև աջակցում է Հանրապետական կուսակցությանը և նրա թեկնածուներին, ազատական խմբերի և տարբեր բարեգործական և մշակութային կառույցների։ Համահիմնադրել է Վաշինգտոնի Կատոյի ինստիտուտը։ Koch Cultural Trust կազմակերպությունը, որը հիմնել է Չարլ Կոխի կինը՝ Էլիզաբեթը, ևս աջակցում է մի շարք նախագծեր և ստեղծարար արտիստների։


== Ծանոթագրություններ ==


== Արտաքին հղումներ ==
Profile at Koch Industries
Charles G. Koch Charitable FoundationArchived 2013-05-28 at the Wayback Machine.
Profile at Philanthropy Roundtable
Names in the News: David and Charles Koch Archived 2014-07-26 at the Wayback Machine. at FollowTheMoney.org
Political contributions Archived 2013-01-26 at Archive.is from Influence Explorer at the Sunlight Foundation
Կիզիլովկա (գյուղ, Բելոգորսկի շրջան)

Կիզիլովկա (ուկրաիներեն՝ Кизилівка, Ղրիմի թաթարերեն՝ Cemrik), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Ջեմրիկ։
2001 թվականի տվյալներով Կիզիլովկա գյուղում բնակվում էր 120 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ունտերմարխտալ

Ունտերմարխտալ  (գերմ.՝ Untermarchtal), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 933 մարդ(ըստ 2010 թվականի դեկտեմբերի 31-ի). Տարածքը կազմում է 5,61 կմ²։ Պաշտոնական կոդ՝ 08 4 25 123։


== Ծանոթագրություններ ==
Շատո Տիերի (կանտոն)

Շատո Տիերի (ֆր.՝ Château-Thierry), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Շատո Տիերի օկրուգի մեջ։ Համաձայն 2006 թվականի մարդահամարի կանտոնի բնակչությունը 28502 մարդ էր։Կանտոնի համարը 208 է։ Շատո Տիերի կանտոնում կա 21 կոմունա, որոնցից ամենամեծը Շատո Տիերի կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մազանիկի

Մազանիկի (ռուս.՝ Мазаники), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարքթ Ռեթենբախ

Մարքթ Ռեթենբախ (գերմ.՝ Markt Rettenbach), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 3644 մարդ (դեկտեմբերի 31, 2010)։ Զբաղեցնում է 51,45 կմ² տարածք։ Պաշտոնական կոդ՝ 09 7 78 168։


== Ծանոթագրություններ ==


== Արտաքին հղումներ ==
Պաշտոնական կայք
Show Me

«Show Me», ամերիկացի ռեփեր Քիդ Ինկի երգն է, համագործակցությամբ R&B երգիչ Քրիս Բրաունի հետ։ Այն թողարկվել է 2013 թվականի սեպտեմբերի 17-ին՝ որպես Քիդ Ինկի «My Own Lane» անվանումը կրող երկրորդ ստուդիական ալբոմի առաջին սինգլ։ Երգը գրվել է Քիդ Ինկի, Քրիս Բրաունի, Ջերեմայի, TeeFlii-ի, DJ Mustard-ի, Մայք Ֆրիի, Ալեն Ջորջի և Քրեյգ Մակֆարլեյնի կողմից։


== Տեսահոլովակ ==
Երգի տեսահոլովակը, որի ռեժիսորն է Քրիս Բրաունը, ներկայացվել է 2014 թվականի նոյեմբերի 12-ին MTV-ում։


== Ռեմիքս ==
2014 թվականի փետրվարի 19-ին թողարկվել է երգի պաշտոնական ռեմիքս տարբերակը, որում բացի Քիդ Ինկից և Քրիսից, իրենց մասնակցությունն ունեն նաև Թրեյ Սոնգզը, Ջուսի Ջեյը և Թու Չեյնսը։


== Երգացանկ ==
Թվային ներբեռնում (iTunes)«Show Me» (համագործակցությամբ Քրիս Բրաունի հետ) - 3։39
«Show Me» (Ռեմիքս) (համագործակցությամբ Քրիս Բրաունի, Թրեյ Սոնգզի, Ջուսի Ջեյի և Թու Չեյնի հետ) - 4։33


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Վիլա Ռոդոնա

Վիլա Ռոդոնա (իսպ.՝ Vila-rodona), մունիցիպալիտետ Իսպանիայում, մտնում է Տարագոնա նահանգի մեջ և Կատալոնիա ինքնավար միության կազմի մեջ։ Մունիցիպալիտետը գտնվում է Ալտ Կամպ նահանգի կազմում։ Տարածքը զբաղեցնում է 32.91 կմ2։ Բնակչությունը 1276 մարդ (ըստ 2010 թվականի մարդահամարի)։


== Արտաքին հղումներ ==
Página web del Ayuntamiento
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Pàgina web de Vila-rodona
Información sobre el municipio Archived 2008-04-05 at the Wayback Machine.
Ամպռնի

Ամպռնի, լեռ Հայկական լեռնաշխարհում, Սասունում, Վանա լճից հարավ-արևմուտք։


== Ծանոթագրություններ ==
Ուոլ Սթրիթի գայլը (ֆիլմ, 2013)

«Ուոլ սթրիթի գայլը» (անգլ.՝ The Wolf of Wall Street), ռեժիսոր Մարտին Սկորսեզեի կողմից 2013 թվականին նկարահանված ամերկյան սև կատակերգություն։ Հիմնված է ամերիկացի արժեթղթերի շուկայի նախկին բրոքեր Ջորդան Բելֆորտի համանուն հուշերի գրքի վրա։ Գլխավոր դերում հանդես է գալիս Լեոնարդո ԴիԿապրիոն, ով ֆիլմում մարմնավորում է հենց Բելֆորտին։ Ֆիլմում նկարահանվել են նաև Ջոնա Հիլը, Մարգո Ռոբին, Մեթյու Մակքոնահին, Ջոն Ֆավրոն, Կայլ Չենդլերը, Ջոն Բերնթալը, և Ժան Դուժարդենը։ Ֆիլմը ԴիԿապրիոյի և Սկորսեզեի թվով չորրորդ համագործակցությունն է (ինչպես նաև Սկորսեզեի և սցենարիստ Թերենս Ուինթեր երկրորդ համագործակցությունը՝ «Ընդհատակյա կայսրություն» քրեական բազմասերիանոց ֆիլմից հետո)։
Ֆիլմի բյուջեն կազմել է 100 միլիոն ԱՄՆ դոլար, իսկ համաշխարհային կինովարձույթից ստացված եկամուտը՝ ավելի քան 392 միլիոն դոլար։
Ֆիլմն առաջադրվել է հինգ «Օսկար» մրցանակի` «լավագույն կինոնկար», «լավագույն ռեժիսոր», «լավագույն ադապտացված սցենար» «լավագույն դերասան» և «լավագույն երկրորդ պլանի դերասան» անվանակարգերում։


== Դերերում ==


== Ծանոթագրություններ ==


== Արտաքին հղումներ ==
Պաշտոնական կայք
Ուոլ սթրիթի գայլը(անգլ.) ֆիլմը Internet Movie Database կայքում
«Ուոլ սթրիթի գայլը» ֆիլմի նկարահանման վայրերը
Գոռլա Մաջորե

Գոռլա Մաջորե (իտալերեն՝ Gorla Maggiore), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2004 թվականի տվյալների կազմում է 5001 մարդ։ Բնակչության միջին խտությունը՝ 967 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 21050։ Հեռախոսային կոդը՝ 0331։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Աստերոիդների ցանկ (286701-286800)

Աստերոիդների ցանկ (286601-286700)  • Աստերոիդների ցանկ  • Աստերոիդների ցանկ (286801-286900)
 Աստերոիդների ցանկ (286601-286700)  • Աստերոիդների ցանկ  • Աստերոիդների ցանկ (286801-286900)
Սավելևկա (գյուղ, Խայբուլինսկի շրջան)

Անվան այլ կիրառումների համար տե՛ս՝ ՍավելևկաՍավելևկա (ռուս.՝ Савельевка, բաշկիրերեն՝ Савельевка), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 247 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկական լեռնաշխարհի բարձրագույն գագաթների ցանկ

Ստորև ներկայացված է Հայկական լեռնաշխարհի բարձրագույն գագաթների ցանկը՝
Դանիել Մագայ

Դանիել Մագայ (հունգ.՝ Dániel Magay, ապրիլի 6, 1932(1932-04-06), Սեգեդ, Հունգարիա), սուսերամարտի օլիմպիական և աշխարհի ոսկե մեդալակիր։


== Կենսագրություն ==
Դանիել Մագայը ծնվել է Հունգարիայի Սեգեդ քաղաքում։ Ավագ դպրոցն ավարտելուց հետո սուսերամարտ է պարապել իտալացի սուսերամարտի վարպետ Էդուարդո Արմենտանոյի մոտ, ով Հունգարիա էր եկել այլ երկրների սուսերամարտի վարպետների ծրագրեր ուսանելու համար։ Սուսերամարտի հիմունքները սովորելուց հետո Մագայն այնուհետև սովորել է անվանի սուսերամարտիկ Ֆերենց Մարկիի մոտ։
Մաեստրո Մարկիից ստացած գիտելիքների և հմտությունների շնորհիվ Մագայը բարձր դիրք է զբաղեցրել տեղական սուսերամարտի առաջնություններում։ 1953-1956 թվականներին նա շարունակաբար ընտրվել է Հունգարիայի սուսերամարտի ազգային հավաքականի անդամ։ 1953 թվականին Բրյուսելում աշխարհի առաջնության սուսերամարտի միջազգային մրցույթում նա ներկայացել է որպես համաշխարհային կարգի սուսերամարտիկ։ 1954 թվականին աշխարհի առաջնության սուսերամարտի թիմում արժանացել է ոսկե մեդալի։ 1955 թվականին իր բարձր հմտությունների շնորհիվ խոշոր մրցաշարում նա հաղթել է Հունգարիայի սուսերամարտի լավագույն չեմպիոն Ռուդոլֆ Կարապատին 5:0 հաշվով։


== 1956 թվականի Մելբուրնի օլիմպիական խաղեր ==
Որպես Հունգարիայի սուսերամարտի ազգային օլիմպիական թիմի անդամ՝ Մագայը Մելբուրնի 1956 թվականի օլիմպիական խաղերի սուսերամարտի թիմային մրցաշարում զբաղեցրել է առաջին տեղը և արժանացել ոսկե մեդալի։
Ռուսաստանի կոմունիստական վերահսկման և Հունգարիա ներխուժման պատճառով շատ օլիմպիական չեմպիոններ չվերադարձան Հունգարիա։ Մագայը իր սուսերամարտի մարզիչ, նախկին օլիմպիական չեմպիոն Դյորդ Պիլլերի հետ գաղթեց ԱՄՆ։


== Սուսերամարտի տարիներ ԱՄՆ-ում ==
1957 թվականին մաեստրո Պիլերը, Մագայը և այլ հունգարացի սուսերամարտիկներ Սան Ֆրանցիսկոյում հիմնադրել են սուսերամարտի դասավանդման և ուսուցման արվեստի Պանոնիա ատլետիկ ակումբը։
Պանոնիա ատլետիկ ակումբի սուսերամարտի թիմը Մագայի գլխավորությամբ 1957 և 1959 թվականներին Խաղաղօվկիանոսյան հատվածի մրցաշարում զբաղեցրել է առաջին տեղը։ 1957, 1958 և 1961 թվականներին Մագայը ԱՄՆ սուսերամարտի անհատական մրցաշարում արժանացել է ոսկե մեդալի։


== Գրականություն ==
Cohen, Richard (2002). "By the Sword: A History of Gladiators, Musketeers, Samurai, Swashbucklers, and Olympic Champions." New York: The Modern Library. ISBN 0-330-48229-7.
University of California (1958). "Blue and Gold Yearbook for 1958." Berkeley: University of California Press.
University of California (1959). "Blue and Gold Yearbook for 1959." Berkeley: University of California Press.


== Ծանոթագրություններ ==
Ալշիխովո (գյուղ, Բուինսկի շրջան)

Անվան այլ կիրառումների համար տե՛ս՝ ԱլշիխովոԱլշիխովո (ռուս.՝ Альшихово, թաթ.՝ Альших, չուվաշերեն՝ Альших), գյուղ Ռուսաստանի Թաթարստան հանրապետության Բուինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հրաբխային տուֆ

Հրաբխային տուֆ, ապար, որ առաջացել է հրաբխային ժայթքումների պինդ արգասիքներից՝ մոխրից, ավազից, լապիլներից, ռումբերից, ոչ-հրաբխային ծագման ապարների բեկորներից՝ խտացման և ցեմենտացման ճանապարհով։ Կախված մասնակցող բեկորների բնույթից, հրաբխային տուֆերը լինում են. լիթոկլաստիկ՝ ապարների բեկորներ, բյուրեղակլաստիկ՝ աոանձին միներալների բեկորներ, վիտրոկլաստիկ՝ հրաբխային ապակու բեկորներ և խառը կազմի՝ վիտրոբյուրեղակլաստիկ, լիթոբյուրեղակլաստիկ և այլն։ Լայնորեն օգտագործվում են որպես շինանյութեր։
Իվան Պոպով (բանաստեղծ)

Իվան Պետրովիչ Պոպով (ռուս.՝ Иван Петрович Попов, 1836, Նովոչերկասկ, Ռուսական կայսրություն - 1906), ռուս բանաստեղծ, լրագրող, հրատարակիչ։


== Կենսագրություն ==
Իվան Պետրովիչ Պոպովը ծնվել է Վոսկա Դոնսկի շրջանի Նովոչերկասկ քաղաքում` ռազմական սերժանտի ընտանիքում։ Ավարտել է Նովոչերկասկի գիմնազիան, այնուհետև` Խարկովի համալսարանի իրավաբանական ֆակուլտետը։ Ստացել է իրավաբանական գիտությունների թեկնածուի աստիճան։
Գիմնազիայում սովորելու տարիներին գրել է «Ազովի իջվածք» վիպակը։ Համալսարանն ավարտելուց հետո աշխատել է Տարածաշրջանային վիճակագրական կոմիտեի քարտուղար։ Աշխատանքի բնույթից ելնելով զբաղվել է նյութերի հավաքագրմամբ և դրանք «Վոսկա Դոնի տարածաշրջանի վիճակագրական կոմիտեի ժողովածուում» հրապարակմամբ։
1887 թվականին Իվան Պոպովը հիմնել և հրապարակել է «Դոնի խոսք» իր սեփական թերթը, որը դարձել է Ռուսաստանի հարավում ամենախոշոր թերթերից մեկը, այնտեղ տպագրվել են Ալեքսանդր Կուպրինը, Կ. Ա. Տրենևը, Ա. Ս. Պոպովը (Սերաֆիմովիչ)։
Նրա ձեռնարկումներից մեկը «Դոն» ամսագրի ստեղծումն էր, որի թողարկումը սկսել է 1887 թվականից։ Ամսագիրը գոյատևել է մեկ տարի և փակվել է միջոցների բացակայության պատճառով։


== Ստեղծագործական ուղի ==
Իվան Պետրովիչ Պոպովը գրել է բանաստեղծություններ, պատմական գրառումներ և լրագրողական հոդվածներ։ Նրա ստեղծագործությունները տպագրվել են «Կազակական լրատու»-ում, «Տագանրոգի լրատու»-ում, մոսկովյան և սանկտպետերբուրգյան «Զարթուցիչ», «Գուսլի», «Սպուտնիկ», «Խրախճանք» ամսագրերում։ Նրա ստեղծագործությունների հիմնական թեման Դոնի կազակներն ու նրանց պատմությունն էր։


== Գրականություն ==
Астапенко М. П., Астапенко Г. Д., Астапенко Е. М. Казачья доля — Дон, степь да воля. Ростов н/Д, 2014., 320 с.: ил. ISBN 978-5-87259-806-0
Попов Иван Петрович. Материалы к истории Дона / собран. Ив. П. Поповым. — Новочеркасск : Тип. наслед. Н. И. Редичкина, 1900. — 168 с.


== Արտաքին հղումներ ==
Попов И. П. Материалы к истории Дона. — Новочеркасск, 1900.
Ներքին Քեդ

Ներքին Քեդ (վրաց.՝ ქვემო ქედი), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Շիրակի հարթավայրի վրա, ծովի մակերևույթից 700 մետր բարձրության վրա։ Դեդոփլիս Ծղարոից 41 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1153 մարդ։ Բացարձակ մեծամասնությունը վրացիներն են, որոնք կազմում են գյուղի բնակչության 97,9 %։


== Ծանոթագրություններ ==
Գամպրին

Գամպրինը համայնքի (վարչական միավոր) կարգավիճակ ունեցող քաղաքային բնակավայր է Լիխտենշտայնի հյուսիսում։ Ունի 6.1 կմ² տարածք և 1,524 բնակչություն։ համայնքի կազմում բացի Գամպրինից տեղակայված է նաև Բենդերն գյուղը։


== Բնակչություն ==


== Հայտնի մարդիկ ==
Թինա Վեյրաթեր, լեռնադահուկորդ


== Ծանոթագրություններ ==


== Արտաքին հղումներ ==
Պաշտոնական կայք
Գամպրինի պորտալ Archived 2008-01-04 at the Wayback Machine.
Հայկական սփյուռք (1950-1980-ական թվականներ)

Անվան այլ կիրառումների համար տե՛ս՝ Հայկական սփյուռք (այլ կիրառումներ)Հայկական սփյուռք, 1950-1980-ական թվականներին գոյություն ունեցող հայկական համայնքներ։ Դրանք առաջացել են Հայոց Ցեղասպանությունից հետո՝ ստվարացնելով դեռ միջնադարում ստեղծված Եվրոպայի ու Ասիայի հայկական գաղթավայրերը, հիմնում նորերը։
Հայկական սփյուռքն առաջացել է Խորհրդային Հայաստանի գոյության տարիներին։ Այն մշտապես պահպանել է մայր հայրենիքի հետ կապը և պարբերաբար ներգաղթեր իրականացրել։ 1946-1948 թվականներին տեղի ունեցած Մեծ հայրենադարձության ժամանակ Հայաստան է տեղափոխվել 86 000 հայ։ Սփյուռքահայերի թվաքանակը 1980-ական թվականների վերջին հասել է երկու միլիոնի։
Հայկական սփյուռքի մեկդարյա պատմությունը կարելի է բաժանել երեք փուլի՝ առաջացման շրջան (1920-1930-ական թվականներ՝ Առաջին համաշխարհային պատերազմից հետո), երկրորդ սերնդի, զարգացման շրջան (1950-1980-ական թվականներ՝ Երկրորդ համաշխարհային պատերազմից հետո) և ժամանակակից շրջան (1990-2010-ական թվականներ՝ Հայաստանի Հանրապետության անկախացումից հետո)։


== Տես նաև ==
Սփյուռքահայերի հայրենադարձություն (1946-1948)
Հայկական սփյուռք (1920-1930-ական թվականներ)


== Ծանոթագրություններ ==
Բերեքեթ

Բերեքեթ, Լեռ Կիլիկյան Տավրոս լեռնահամակարգում, նրա արևմտյան մասում։ Բերեքեթի ստորոտում մինչև Առաջին համաշխարհային պատերազմը գտնվում էր Էկպեզ հայկական գյուղը։


== Ծանոթագրություններ ==
Հայ կամավորների միություն

Հայ կամավորների միություն (ՀԿՄ), Հայաստանում գործող կամավորական կազմակերպություն է։ Այն հնարավորություն է ընձեռում անհատներին գալ Հայաստան և իրենց ներդրումն ունենալ երկրի տնտեսական և սոցիալական զարգացման գործում կարճատև կամ երկարատև կամավորական աշխատանքի միջոցով։


== Կազմակերպության հիմքը ==
ՀՎՀ կազմակերպում է կամավորների մասնագիտական պրակտիկան և կամավորական ծառայությունը տարբեր ոլորտներում, այդ թվում հիվանդանոցներում, հանրային քաղաքականության հաստատություններում, դպրոցներներում, մշակութային կազմակերպություններում, տեխնոլոգիական կենտրոններում, ամառային ճամբարներում, համայնքային զարգացման կազմակերպություններում, նախարարություններում և մանկատներում։
ՀՎՀ հնարավորություն է ընձեռում մասնակցել միջմշակութային վերապատրաստման, կամավոր տեղավորման աջակցության և համայնքային ծառայության ծրագրերի։


== Պատմություն ==
Հայ կամավորների միությունը հիմնվել է 2000 թ. Տեր Հովնան քահանա Դեմերճյանի (նախկինում Ջեյսոն Դեմերճյանի) (նախկին U.S. Peace Corps կամավոր Հայաստանում ), Թամար Հաջիյանի, և Դր. Թոմ Սամուելյանի կողմից։


== Ծրագրի մասնակցության պահանջներ ==
ՀԿՄ հայտեր է ընդունում 21 տարին լրացած բոլոր անհատներից։ Ծրագրի մասնակցության որևէ լեզվական պահանջ չկա։


== Այլ կամավորական ծրագրեր ==
Indicorps


== Տես նաև ==
Դեպի Հայք


== Ծանոթագրություններ ==


== Արտաքին հղումներ ==
Allegiances and the Call of the Local
Civilitas Foundation connects Armenian Volunteer Corps
Connecting with Armenia Through Volunteerism: The True Stories of AVC Volunteers Archived 2011-08-26 at the Wayback Machine.
Յոսիպ Ռաչիչ

Յոսիպ Ռաչիչ (խորվ.՝ Josip Račić, մարտի 22, 1885(1885-03-22), Զագրեբ, Խորվաթիայի և Սլավոնիայի թագավորություն, Տրանսլեյտանիա, Ավստրո-Հունգարիա - հունիսի 19, 1908(1908-06-19), Փարիզ), խորվաթ իմպրեսիոնիստ նկարիչ, գրաֆիկ։ Խորվաթական ժամանակակից գեղանկարչության ականավոր ներկայացուցիչներից է։


== Կենսագրություն ==

Ծնվել է 1885 թվականի մարտի 22-ին Զագրեբի մերձակայքում։
1892-1896 թվականներին սովորել է Զագրեբի արական դպրոցում (ներկայումս՝ անգլ.՝ Josip Juraj Strossmayer Elementary School): Այստեղ նրան նկարչություն է դասավանդել Օտոն Իվեկովիչը։ 1896-1900 թվականներին սովորել է Զագրեբի թագավորական բարձրագույն դպրոցում (ներկայումս այստեղ տեղակայված է Միմարի թանգարանը)։
1900-1903 թվականներին Յոսիպը փորագրություն է սովորել Վլադիմիր Ռոզանկովսկու (Vladimir Rožankowsky) մոտ, ով փայտագործ վարպետ էր և արհեստանոց ուներ Զագրեբում։ 1904 թվականին Ռաչիչը մեկնել է Մյունխեն, որպեսզի իր ուսումնառությունը շարունակի Անտոն Աժբեի դպրոցում։ Վերջինս բացահայտել է Յոսիպի նկարական տաղանդը և առաջարկել իր մոտ աշխատել։ 1905 թվականին Յոսիպը որոշ ժամանակ աշխատել է Բեռլինի Deutsches Verlag R. Bong und Comp գերմանական ընկերության փորագրական վարպետանոցում և նույն թվականին էլ ընդունվել Մյունխենի գեղարվեստի ակադեմիա, որտեղ սովորել է երեք տարի՝ 1905-1908 թվականներին։ Այդ ժամանակ Մյունխենը եվրոպական գեղանկարչական դպրոցի՝ ռեալիզմի, պոստիմպրեսիոնիզմի, սիմվոլիզմի ու մոդեռնի կենտրոն էր։ Այստեղ նրա ուսուցիչներն են եղել Հյուգո ֆոն Հաբերմանը, Յոհան Հերտերիխը, Լյուդվիգ Հերտերիխը։
Յոսիպ Ռաչիչը Միրոսլավ Կրալևիչի, Վլադիմիր Բեկիչի ու Օսկար Հերմանի հետ նկարիչների հանրահայտ խորվաթական դպրոցի (գերմ.՝ Die Kroatische Schule) անդամ է եղել, որը Խորվաթիայում հայտնի է Մյունխենյան խմբակ (գերմ.՝ Munich Circle) կամ Մյունխենյան քառյակ (գերմ.՝ Munich Four ) անվանումներով։ 1908 թվականին Ռաչիչը տեղափոխվել է Փարիզ, որտեղ նկարներ է կրկնօրինակել Լուվրում և ստեղծել սեփական նկարներ, որոնցում պատկերված են այգիներ, գետեր, սրճարաններ, ինչպես նաև դիմանկարներ։
Մահացել է 1908 թվականի հունիսի 19-ին փարիզյան հյուրանոցներից մեկում հրազենային վիրավորումից։ Ինքնասպանության պատճառը մինչ օրս մնում է անհայտ։ Յոսիպ Ռաչիչի ստեղծագործությունները ներկայացված են Զագրեբի Ժամանակակից արվեստի թանգարանի հավաքածուում։ Նկարչի աշխատանքների հետահայաց ցուցադրություն է կազմակերպվել 2008-2009 թվականներին՝ նվիրված նկարչի մահվան 100-ամյակին։


== Ծանոթագրություններ ==


== Արտաքին հղումներ ==
Otvorena retrospektiva Josipa Račića (խորվ.)
Josip Racic: RETROSPECTIVE (անգլ.)
(7070) 1994 YO2

(7070) 1994 YO2, աստերոիդ աստերոիդների հիմնական գոտում։ Հայտնաբերվել է 1994 թվականի դեկտեմբերի 25-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,248154 ա. մ., առավելագույնը մոտենում է 1,9186 ա. մ. հեռավորության վրա և հեռանում 2,5777 ա. մ.։ Արեգակի շուրջ մեկ ամբողջական պտույտ է կատարում 1231,22 երկրային օրվա ընթացքում, իր ուղեծրով շարժվելով միջինում 0,292392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7070) 1994 YO2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չերիտոն շրջան (Միսսուրի)

Չերիտոն շրջան (անգլ.՝ Chariton County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.958 կմ² է, բնակչությունը՝ 7.831 մարդ (2010 թ. տվյալներով)։ Շրջկենտրոնն է Կեյտեսվիլ բնակավայրը։ Կազմավորվել է 1821 թ.։
Տրազիմենյան լիճ

Տրազիմենյան լիճ, Տրազիմենոս, Տրազիմենուս լիճ (լատ․՝ Trasimenus, իտալ․՝ Trasimeno), լիճ Իտալիայի կենտրոնական մասում։ Ապենինյան թերակղզու ամենամեծ լիճը։ Գտնվում է ծովի մակերևույթից 259 մ բարձրության վրա, մակերեսը 128,6 կմ2 է, խորությունը՝ 6,6 մ (այլ տվյալներով՝ 8 մ)։ Պունիկյան պատերազմների (մ․ թ․ ա․ 264—146 թթ.)․ ժամանակ, մ․ թ․ ա․ 217-ի ապրիլին, Տրազիմենյան լճի մոտ տեղի է ունեցել ճակատամարտ Հաննիբալի կարթագենյան բանակի (մոտ 40000 մարդ) և կոնսուլ Գայոս Ֆլամինիոսի հռոմեական բանակի (31000 մարդ) միջև։ Հաննիբալի զորքերը հարձակվել են լճի և լեռների միջև ընկած նեղ կիրճով անցնող հռոմեական բանակի վրա ու ջախջախել։ Ճակատամարտում զոհվել է նաև հռոմեացիների զորահրամանատարը։
Ուրագո դ’Օլիո

Ուրագո դ’Օլիո (իտալերեն՝ Urago d'Oglio), կոմունա Իտալիայում, գտնվում է Լոմբարդիա մարզի Բրեշիա գավառում։ Բնակչությունը կազմում է 4049 մարդ 2011 թվականի մարդահամարի համաձայն։ Խտությունը կազմում է 336 մարդ/կմ²։ Տարածքը գրավում է 10 կմ²։ Փոստային ինդեքս՝ 25030, հեռախոսային կոդ՝ 030։
Կոմունայի հովանավորն է սուրբ Լավրենտին։ Տոնակատարությունը օգոստոսի 10-ին է։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսահամար՝ 030 717114
Էլեկտրոնային փոստ՝ segreteria@comune.uragodoglio.bs.it
Պաշտոնական կայք՝ http://www.comune.uragodoglio.bs.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)


== Ծանոթագրություններ ==
Լևոն Ղազարյան (հասարակական գործիչ)

Անվան այլ կիրառումների համար տե՛ս՝ Լևոն Ղազարյան (այլ կիրառումներ)Լևոն Գրիգորի Ղազարյան (1889, Կաղզվան-1977, Երևան), Հայաստանում խորհրդային օկուպացման մասնակից, ԽՄԿԿ անդամ (1917)։
Հեղափոխական գործունեությունը սկսել է 1905 թվականից։ 1910 թվականին Սարգիս Մուսայելյանի հետ Կաղզվանում կազմակերպել է մարքսիստական ընդհատակյա խմբակ։ Փետրվարյան հեղափոխությունից հետո ընտրվել է Ղափանի, այնուհետև՝ Կաղզվանի բանվորների և զինվորների դեպուտատների խորհրդի նախագահ։ 1919-1920 թվականներին հեղափոխական գործունեություն է տարել Կարսում, Իգդիրում և Ալեքսանդրապոլում։ Մասնակցել է Մայիսյան ապստամբությանը։ Հայաստանում խորհրդային ռեժիմի հաստատվելուց հետո նշանակվել է Հայաստանի փոստ-հեռագրատների ժողկոմի տեղակալ (1921-1922)։ Այնուհետև կուսակցական և պետական ղեկավար պաշտոններ է վարել ժողովրդի տնտեսության տարբեր բնագավառներում (հողագործության և բանգյուղտեսչության ժողկոմի տեղակալ, մատակարարման ժողկոմ, կուսակցության Լենինականի գավառային, Կոտայքի շրջանային կոմիտեների քարտուղար, ՀԿԿ Կենտկոմի կուսակցական կոլեգիայի քարտուղար)։ Ընտրվել է ՀամԿ(բ) կ Անդրկովկասի երկրկոմի և Անդրկովկասի Կենտգործկոմի անդամ։ Եղել է Սովետների 11-րդ համագումարի պատվիրակ։ Պարգևատրվել է Լենինի շքանշանով։
Գոնիմետր

Գոնիմետր (հունարեն՝ γωνία՝ «անկյուն» և մետր բառերից), սարք բյուրեղների նիստերի միջև եղած անկյունները չափելու համար։ Մինչև ռենտգենաստրուկտուրային մեթոդի հայտնաբերումը բյուրեղների չափումը հիմնականում կատարվում Էր գոնիմետրի միջոցով։ Կան կցովի և անդրադարձիչ գոնիմետրեր։ Պարզագույն կցովի գոնիմետր քանոնին կցված անկյունաչափ Է։ Առավել ճշգրիտ են անդրադարձիչ գոնիմետրերը, որոնք լինում են միաշրջան և երկշրջան։ Պտտվող առանցքին կպցված բյուրեղը լուսավորվում է լույսի փնջով և նրա նիստերից անդրադարձող ճառագայթները հերթով դիտվում են տեսողական խողովակում։ Բյուրեղի պտտման անկյունները հաշվարկվում են սանդղակով։ Երկշրջան գոնիմետրում բյուրեղը կամ տեսողական խողովակը կարելի է պտտել երկու առանցքների շուրջը։ Չափման ճշտությունը 1-ից մինչն 10—20 Է։
Հովակիմ Սոլովյան

Հովակիմ Սոլովյան (1864, Թիֆլիս, Թիֆլիսի նահանգ, Ռուսական կայսրություն - 1919, Աստրախան, Խորհրդային Ռուսաստան), հայ հասարակական և մշակութային գործիչ, գրող, լրագրող, գրականագետ, մանկավարժ։ 
Կուսակցական գործիչ Հարություն Սոլովյանի հայրը։


== Կենսագրություն ==
Ծնվել է 1863 (1864) թվականին Թիֆլիսում։ Սովորել է Աստրախանի Աղաբաբյան ուսումնարանում։ Եղել է «Լրաբեր» թերթի թղթակից, երկար ժամանակ մանկավարժական աշխատանք է կատարել Աստրախանի Աղաբաբյան և Օրիորդաց ուսումնարաններում ու հայկական ծխական դպրոցներում՝ դասավանդելով հայերեն։


== Ստեղծագործություններ ==
1898 թվականին Մոսկվայում հրատարակվել է Հովակիմ Սոլովյանի «Կոտրված սիրտ» վեպը։ 1908-1918 թվականներին մասնակցել է Աստրախանի «Հայ գրականությունը և արվեստը սիրողներ»-ի ընկերության աշխատանքներին։


== Ծանոթագրություններ ==


== Աղբյուրներ ==
Գևորգ Մկրտումյանի նամակները «Մշակի» խմբագիր Համբարձում Առաքելյանին․
Եղիս աբեղայի խաչքար (Դարի գլուխ, Գավառ)

Եղիս աբեղայի խաչքար, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռից հարավ՝ իրար կողք կանգնեցված խաչքարերից աջից առաջինը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.1/2.1.33)։


== Տեղադրություն ==
Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռից հարավ, իրար կողք կանգնեցված խաչքարերից աջից առաջինը։


== Վիմական արձանագրություն ==
Խաչքարի քիվին և խորանի շուրջն առկա է 1 տող վիմական արձանագրություն.

ՍԲ ԽԱՉՍ ԲԱՐԵԽԱԻՍ ԵՂԻՍ[Ա] ԱՅԲԵՂԻՆ։Համաձայն արձանագրության խաչքարը նվիրված է Եղիս աբեղայի հիշատակին։ Կանգնեցվել է 16-րդ դար։


== Տես նաև ==
Վասիլ իշխանի խաչքար (Դարի գլուխ, Գավառ)
Շաղուպաթ աղու խաչքար (Դարի գլուխ, Գավառ)
Գոհարի խաչքար (Դարի գլուխ, Գավառ)
Ովանես իրիցի խաչքար (Դարի գլուխ, Գավառ)
Ստեփանոսի և Պետրոսի խաչքար (Դարի գլուխ, Գավառ)
Պարոն Աստվածատուրի խաչքար (Դարի գլուխ, Գավառ)
Պարոն Շահնազարի խաչքար (Դարի գլուխ, Գավառ)
Պարոն Թաճումի խաչքար (Դարի գլուխ, Գավառ)
Ստեփանոս եպիսկոպոսի խաչքար (Դարի գլուխ, Գավառ)
Գրիգոր աբեղայի խաչքար (Դարի գլուխ, Գավառ)


== Ծանոթագրություններ ==
Հուգո Գրոտիոս

Հուգո Գրոտիոս (լատ.՝ Hugo Grotius) կամ Հուգո դե Գրոոտ (հոլ.՝ Hugo de Groot, ապրիլի 10, 1583(1583-04-10)[…] կամ 1583, Դելֆտ, Հոլանդիա, Միացյալ պրովինցիաների հանրապետություն - օգոստոսի 28, 1645(1645-08-28)[…], Ռոստոկ, Մեկլենբուրգ Շվերին), հոլանդացի իրավաբան, աստվածաբան, պետական գործիչ, բնական և միջազգային իրավունքի տեսության հիմնադիրներից։ Քաղաքական պայքարին մասնակցելու համար 1619 թվականին դատապարտվել է ցմահ բանտարկության, 1621 թվականին փախել Ֆրանսիա, ապա հաստատվել Շվեդիայում։ Գրել է «Ազատ Ծով» աշխատությունը (1609 թ.), որտեղ պաշտպանել է ծովերի ազատ լինելու գաղափարը։ Հայտնի է նաև Գրոտիսի «Պատերազմի և խաղաղության իրավունքի մասին» (1625 թ.) աշխատությունը, որտեղ զարգացրել է հետաքրքրական տեսակետներ պատերազմի բնույթի, հակառակորդի սեփականության ոչնչացումն ու խաղաղ բնակչության նկատմամբ դաժանություններն արգելելու վերաբերյալ։ Առաջարկել է ստեղծել պետությունների միջև տարաձայնությունները կարգավորող մարմին։


== Ծանոթագրություններ ==
Պավել Կալմիկով

Պավել Կալմիկով (ռուս.՝ Па́вел Льво́вич Калмыко́в, հունվարի 2, 1964(1964-01-02), Կամչատկայի երկրամաս, ՌԽՖՍՀ, ԽՍՀՄ), ռուս մանկական գրող։


== Կենսագրություն ==
Ծնվել է Կամչատկայի երկրամասի Կարագինսկի շրջանի Կարագինսկի կղզում։ Միջնակարգ դպրոցն ավարտել է Կամչատկայի Պետրոպավլովսկում։ Խավարովսկի բժշկական ինստիտուտն ավարտելուց հետո 1986 թվականին ինտերնատուրա է ընդունվել Սվերլովսկում։ Այնուհետև 3 տարվա տնթացքում որպես վիրաբուժ է աշխատել Իրվիտում։ Ներկայումս Կամչատկայի Պետրոպալվոսկի բնակիչ է։ Աշխատում է որպես բժիշկ ճառագայթաբան։ Ամուսնացած է։ 
Պավել Կամենիկովի գրական դեբյուտը կայացել է 1988 թվականին։ «Ուրալ» ամսագրում տպագրվել է «Կամաչատկայի մասին հեքիաթը»։ Հաջորդ տարի «Ուրալյան հետախույզ» ամսագրում տպագրվել է նրա «Իմաստուն կառավարիչների դպրոցը կամ Կորոլտնիկի պատմությունները» մեծ պատմվածքը, որը հեղինակին լայն ճանաչում է բերել և հետագայում բազմիցս վերահրատարակվել է։ 
2009 թվականին Պավել Կալմիկովը արժանացել է «Երազանքի աստղ» մրցանակին` «Կուլիկովյան ճակատամարտի վետերանը կամ տարանցիկ ժամանակակիցը» պատմվածքի համար մանկական ժուրիի անդամների հատուկ անվանակարգում։
2012 թվականին Պավել Կամլիկովը դարձել է Վ. Կրապիվինի անվան մանկական գրական միջազգային մրցանակի դափնեկիր` «Գանձ և այլ օգտակար հանածոներ» պատմվածքի համար։


== Հրապարակումներ ==
Школа мудрых правителей: (Очень правдивая сказка). — Хабаровск: Кн. изд-во, 1991. — 125 с. — ISBN 5-7663-0217-7
Очень правдивая сказка. — Екатеринбург: Старт: СП «Интербук», 1991. — 190 с. — ISBN 5-7664-0572-3
Королятник, или Потусторонним вход воспрещён (школьный детектив) : Серия «Очень прикольная книга». — С.-Пб.: Азбука-классика, 2010. — 175 с. — ISBN 978-5-9985-0806-6
Лето разноцветно-косолапое. — М.: Издательский дом Мещерякова, 2013. — 27 с. — ISBN 978-5-91045-413-6
Как Петропавловск защищали. — Владивосток: Новая книга, 2014. — 16 с. — ISBN 978-5-87750-280-2
Клад и другие полезные ископаемые (повесть) : Серия «Шляпа волшебника». — М.: АСТ, 2014. — 247 с. — ISBN 978-5-17-080150-3
Ветеран Куликовской битвы или транзитный современник (документальная сказка). — Новосибирск: Свиньин и сыновья, 2008. — 299 с. — 500 экз. — ISBN 978-5-98502-075-5
Камчатка (сказка) : Серия «Современные писатели — детям». — С.-Пб.: BHV, 2016. — 24 с. — ISBN 978-5-9775-3682-0
Оборона / Е. В. Аксёнова. — М.: Издательский дом Мещерякова, 2018. — 32 с. — ISBN 978-5-00108-156-2


== Ծանոթագրություններ ==


== Արտաքին հղումներ ==
Павел Калмыков. Биография
Калмыков Павел. Об авторе // Электронная библиотека
Արիառնե Տիտմուս

Արիառնե Տիտմուս (անգլ.՝ Ariarne Titmus, սեպտեմբերի 7, 2000(2000-09-07), Launceston, City of Launceston, Թասմանիա, Ավստրալիա), ավստրալիացի լողորդուհի, Տոկիոյում կայացած 2020 թվականի Օլիմպիական խաղերի կրկնակի չեմպիոն, արծաթե և բրոնզե մեդալակիր, 2019 թվականի աշխարհի կրկնակի չեմպիոն, 200 և 400 մետր ազատ ոճում աշխարհի կրկնակի չեմպիոն կարճ ջրում։


== Կարիերա ==
2015 թվականին Տիտմուսը և նրա ընտանիքը Թասմանիայից տեղափոխվել են Քվինսլենդ ավելի որակյալ կրթություն ստանալու համար։
Բուդապեշտում կայացած ջրային մարզաձևերի աշխարհի առաջնությունում ազատ ոճով 200 մետր մրցատարածությունում նվաճել է բրոնզե մեդալ։
2018 թվականի Համագործակցության խաղերում ոսկե մեդալ է նվաճել ազատ ոճով 4x200 մետր փոխանցումալողում։
Հանչժոուի կայացած կարճ ջրում աշխարհի առաջնության առաջին օրը Արիառնեն ահատական ոսկե մեդալ է նվաճել ազատ ոճով 200 մետր մրցատարածությունում։ Դա եղել է Ավստրալիայի լողորդուհու առաջին լուրջ տիտղոսը։
2019 թվականին կորեական Կվանգջու քաղաքում կայացած աշխարհի առաջնությունում 400 մետր ազատ ոճում ոսկե մեդալ է նվաճել՝ վերջնամասում առաջ անցնելով Քեթի Լեդեկիից 1,21 վայրկյանով, իսկ մի քանի օրից օգնել է իր հավաքականին 4×200 մետր փոխանցումալողում զբաղեցնել առաջին տեղը և սահմանել նոր համաշխարհային ռեկորդ։
2021 թվականին Տիտմուսը երկու ոսկե մեդալ է նվաճել  2020 թվականի Տոկիոյի Ամառային օլիմպիական խաղերում։ Ազատ ոճով 400 մետր մրցատարածության եզրափակչում գերազանցել է աշխարհի ռեկորդակիր Քեթի Լեդեկիին մեկ վայրկյանից էլ պակաս ժամանակով։ Ազատ ոճով 4x200 մետր փոխանցումալողում նվաճել է բրոնզե մեդալ՝ զիջելով Չինաստանի և ԱՄՆ հավաքականներին։


== Ծանոթագրություններ ==
Սելենգինսկի շրջան

Սելենգինսկի շրջան (ռուս.՝ Селенгинский район, բուրյաթերեն՝ Сэлэнгын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1923 թվականին։ Վարչական կենտրոնը՝ Գուսինոոզյորսկ։


== Աշխարհագրություն ==
Շրջանի տարածքի մակերեսը կազմում է 8269 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 45711 մարդ։ Բնակչության խտությունը կազմում էր 5,53 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լուար (այլ կիրառումներ)

Լուար կամ Լուարա կարող է վերաբերել՝

Լուար (գետ) - Ֆրանսիայի ամենաերկար գետը։
Լուար (ֆր.՝ Loir )- գետ Ֆրանսիայում, չշփոթել համահունչ Լուարի (ֆր.՝ Loire ) հետ։
Լուար (դաշտավայր) - դաշտավայր է Ֆրանսիայում։
Լուար (Սպարկերտի գավառ) - գյուղ Արևմտյան Հայաստանում՝ Բիթլիսի վիլայեթում։
Լուար և Շեր - Ֆրանսիայի դեպարտամենտ։
Լուար (դեպարտամենտ) - դեպարտամենտ Ֆրանսիայում։
Ատլանտյան Լուար - դեպարտամենտ Ֆրանսիայում։
Վերին Լուար - դեպարտամենտ Ֆրանսիայում։
Լուարայի երկիր - երկրամաս է Ֆրանսիայի արևմուտքում։
Viki Show

Viki Show («Վիկի Շոու»), ռուսական յություբ-նախագիծ, որտեղ գլխավոր գործող անձը Վիկտորիա Եվգենավնա Սալավյովան է (ռուս.՝ Викто́рия Евге́ньевна Соловьёва,հոկտեմբերի 11, 2010(2010-10-11))՝ վիդեոբլոգեր, մոդել, ՅուԹյուբ տեսահոսթինգի ռուսալեզու հատվածի ամենահյատնի երեխա բլոգերներից մեկը։


== Կենսագրություն ==
Ծնվել է 2010 թվականի հոկտեմբերի 1-ին։ Ապրում ու սովորում է Չեբոքսարիում (Ռուսաստան)։
2016 թվականի փետրվարին, երբ Վիկան 5 տարեկան էր, նրա Viki Show ալիքը գրանցվել է ՅուԹյուբում։ Վիկայի մայրը՝ Ռոզա Սալավյովան, հաղորդավարուհի է Չուվաշիայի Ռոսիա 24 հեռուստաալիքի հանրապետական տարբերակում։

2017 թվականին Վիկան մոր հետ միասին եղել է Կարուսել մանկական հեռուստաալիքով ցուցադրվող «Վիդեոբլոգերների դպրոց» հեռուստամրցույթի գլխավոր մարզիչ։
2018 թվականին սկսվել է երգչուհու կարիերան։ Մայիսի 15-ին տեղադրվել է նրա առաջին «Ուղղակի» («Просто») տեսահոլովակը։ Երգը գրվել է DNK Music երաժշտական լեյբլի հովանավորությամբ (Մոսկվա)։ Հուլիսի 24-ին տեղադրվել է երկրորդ՝ «Ամառ» տեսահոլովակը։
2018-ի առաջին կիսամյակի քսան ամենաարագ աճող վիդեոբլոգերների շարքում է (6-րդ տեղ)։
2018 թվականի նոյեմբերի 16-ին դուրս է եկել երրորդ՝ «Ես ու դու» տեսահոլովակը։ Տեսահոլովակը շատ արագ հայտնվել է թրենդներում և մի քանի օրում 3,3 միլիոն դիտում է ունեցել։ 2018 թվականի նոյեմբերի 21–ի դրությամբ «Ուղղակի» և «Ամառ» հոլովակները համապատասխանաբար ունեցել են 25 և 22 միլիոն դիտում, Viki Show-ն ՅուԹյուբում ունեցել է 3,7 միլիոն բաժանորդ, Ինստագրամի էջը՝ 1 միլիոն բաժանորդ։
2018 թվականի արդյունքներով՝ «Ուղղակի» տեսահոլովակը դարձել Է Ուկրաինայում ամենաշատ դիտված չորրորդ տեսահոլովակը, իսկ հետո չորրորդ ամենաշատ դիտվածը Բելառուսում և յոթերորդ ամենաշատ դիտվածը Ղազախստանում։
2019 թվականի փետրվարի 1-ին տեղադրվել է չորրորդ՝ «КосмоЛайк Смешарики» տեսահոլովակը։
2019 թվականի փետրվարին Վիկան առաջադրվել է Nickelodeon Kids 'Choice Award մրցանակի՝ «ռուս հանդիսատեսի նոր սիրելի բլոգեր» անվանակարգում։
2019 թվականի հունիսի 1-ից տեղադրվել է «Հեյ Լեյդիս» հինգերորդ տեսահոլովակը (բլոգերներ Արինա Դանիլովայի և Լիզա Անոխինայի հետ համատեղ)։ 2019 թվականի հոկտեմբերի 26-ին տեղադրվել է վեցերորդ՝ «Երազանքի համար» տեսահոլովակը։
2020 թվականին ծնվել է Վիկայի քույրը՝ Ամելիան (02-2020)։ 2020 թվականին Վիկան տեղադրել է նոր հոլովակ՝ «Խաղ» վերնագրով ու երաժշտական «Стала старше» ալբոմը։


== Ալիքի թեմատիկան ==
Տեսանյութերի թեմաները բազմազան են՝ զվարճալի տեսարաններ կյանքից, խաղեր, չելենջներ, ճանապարհորդություն։


== Ալիքի մենեջմենթն ու եկամուտը ==
Վիկան Յություբի ալիքի վրա աշխատում է մայրիկի հետ։ Տեսանյութերի օպերատորը Վիկայի հայրն է։
«Правды ПФО» առցանց հրատարակության տվյալներով՝ 2018-ի նոյեմբերի դրությամբ ալիքը ամսական բերել է առնվազն 100 հազար ռուբլի եկամուտ։


== Սկավառակագրություն ==


=== Մինի ալբոմներ (EP) ===


=== Սինգլներ ===


== Մրցանակներ և անվանակարգեր ==


== Վարկանիշներ ==
Թոփ 20 Յություբում 2018 թվականի ամենաարագ աճող բլոգերների առաջին կիսամյակի (RIAB)
10-րդ տեղ։
2018 թվականին Յություբի ամենահայտնի հոլովակները (Google)
«Ուղղակի» (տեսահոլովակ)՝ 4-րդ տեղ Ուկրաինայում, 4-րդ տեղ Բելառուսում, 7-րդ տեղ Ղազախստանում։
Ռուսաստանում յոթերորդ յություբյան ալիքը ամսական դիտումների թվով, և ութերորդ ալիքը՝ 2018-ին բաժանորդների աճի թվով։


== Ծանոթագրություններ ==
(5699) Մյունխեն

(5699) Մյունխեն (անգլ.՝ Munch), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,403385 ա. մ., առավելագույնը մոտենում է 1,985 ա. մ. հեռավորության վրա և հեռանում 2,8218 ա. մ.։ Արեգակի շուրջ մեկ ամբողջական պտույտ է կատարում 1360,92 երկրային օրվա ընթացքում, իր ուղեծրով շարժվելով միջինում 0,264526 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5699) Մյունխեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մրգանուշ

Մրգանուշ (նախկին անվանումը` Զոհրաբլու),
գյուղ Հայաստանի Հանրապետության Արարատի մարզի Արտաշատի տարածաշրջանում, Արտաշատ քաղաքից 12 կմ հյուսիս- արևելք։ Մրգանուշ է վերանվանվել 1945 թ. օգոստոսի 20-ին։


== Պատմություն ==
Գյուղը հիմնադրվել է 1873 թվականին։ Բնակիչների նախնիների մեծ մասը եկել են Պարսկահայաստանից՝ Խոյ և Սալմաստ գավառներից։ Նախկինում ունեցել է Զոհրաբլու, Զոհրաբլը, Զոհրաբլի, Զորբալու անվանումները։ Մրգանուշ վերանվանվել է 1945 թվականին։
Գյուղը տեղակայված է Արարատյան դաշտում, ծովի մակարդակից ունի 905 մ բարձրություն։


== Կլիման ==
Կլիման չոր, խիստ ցամաքային է։ Ձմեռը սկսվում է դեկտեմբերի կեսերին, հունվարյան միջին ջերմաստիճանը տատանվում է -15-ից -20 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսաանապատային են, որոնք ոռոգման ընթացքում վերածվել են կուլտուր- ոռոգելի լանդշաֆտի։ Ագրոկլիմայական տեսակետից համայնքը ընկած է բացարձակ ոռոգման գոտում։


== Բնակչություն ==
Ըստ ՀՀ 2011 թ. մարդահամարի արդյունքների` Մրգանուշի մշտական բնակչությունը կազմել է 1101, առկա բնակչությունը` 1016 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Գյուղն ունի առկա 300 տնտեսություն, գրադարան, մշակույթի տուն, բուժկետ, կապի հանգույց։ Համայնքի տնտեսության մասնագիտացված ճյուղը գյուղատնտեսությունն է, համախառն բերքի մեծ մասը տալիս է բուսաբուծությունը։ Գյուղատնտեսական նշանակության հողերը կազմում են շուրջ 117 հա, որից վարելահող՝ 42 հա, պտուղ՝ 46 հա, խաղող՝29 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբուծությամբ։
Գյուղում է գտնվում «Մրգանուշ» գինու-կոնյակի գործարանը։


== Տես նաև ==
Մրգանուշի պատմության և մշակույթի անշարժ հուշարձանների ցանկ (Արարատի մարզ)


== Ծանոթագրություններ ==


== Հղումներ ==
Արարատի մարզպետարան Archived 2012-04-13 at the Wayback Machine.
Աստերոիդների ցանկ (161401-161500)

Աստերոիդների ցանկ (161301-161400)  • Աստերոիդների ցանկ  • Աստերոիդների ցանկ (161501-161600)
 Աստերոիդների ցանկ (161301-161400)  • Աստերոիդների ցանկ  • Աստերոիդների ցանկ (161501-161600)
Պեսչանի (գյուղ, Ուֆիմսկի շրջան)

Անվան այլ կիրառումների համար տե՛ս՝ ՊեսչանիՊեսչանի (ռուս.՝ Песчаный, բաշկիրերեն՝ Песчаный), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 207 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնին Մախեկ

Անտոնին Մախեկ (չեխ․՝ Antonín Machek, հոկտեմբերի 31, 1775(1775-10-31)[…], Chrast և Podlažice, Chrast - նոյեմբերի 18, 1844(1844-11-18)[…], Պրահա, Ավստրիական կայսրություն և Պրահա, Բոհեմիայի թագավորություն, Չեխական թագի հողեր, Ավստրիական կայսրություն), չեխ նկարիչ և պատկերահան։


== Կենսագրություն ==
Անտոնին Մախեկը ծնվել է 1775 թվականի հոկտեմբերի 31-ին Չեխիայում, որը այդ ժամանակ գտնվում էր Ավստրիական կայսրության կազմում։
Երիտասարդի տաղանդը առաջին անգամ նկատել է եպիսկոպոս Հրադեց Կրալիվեն, ով ուղարկում է Անտոնինին նկարչական կրթություն ստանալու։
Ապագա նկարիչը իր առաջին ուսումնասիրությունները կատարել է Բարոկկո նկարչական ոճով, սակայն ավելի ուշ յուրացրել է նաև նեոկլասիզմի տարրերը և հմտորեն կիրառել է դրանք իր աշխատանքներում։
Ավելի ուշ նա տեղափոխվել է Պրահա և շուտով դարձել հայտնի դիմանկարիչ։ Նրա հիմնական աշխատանքները եղել են դիմանկարչության բնագավառում։ Նրա ստեղծագործությունների մեծ մասը ներկայումս պահվում է Պրահայի ազգային պատկերասրահում։
Անտոնին Մախեկը ծնվել է 1844 թվականին և թաղված է Պրահայի գերեզմանատանը։


== Ծանոթագրություններ ==


== Գրականություն ==

Ottův slovník naučný, heslo Machek, Antonín. Sv. 16, str. 630
Prokop TOMAN, Slovník českých výtvarných umělců. Praha: Kočí 1927
Mádl, K. B., Antonín Machek, malíř podobizen, Praha 1929
(2730) Բարկս

(2730) Բարկս (անգլ.՝ Barks), աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 30-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,719169 ա. մ., առավելագույնը մոտենում է 2,36 ա. մ. հեռավորության վրա և հեռանում 3,0783 ա. մ.։ Արեգակի շուրջ մեկ ամբողջական պտույտ է կատարում 1637,77 երկրային օրվա ընթացքում, իր ուղեծրով շարժվելով միջինում 0,219811 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2730) Բարկս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լյուքսեմբուրգի ֆուտբոլի առաջնություն 1933-1934

Լյուքսեմբուրգի ֆուտբոլի առաջնություն 1933-1934, Լյուքսեմբուրգի 24-րդ ֆուտբոլի առաջնությունը։ Մրցաշարի չեմպիոն է դարձել «Սպորա Լյուքսեմբուրգը»։ Մրցաշարին մասնակցել է 8 թիմ։


== Մրցաշարային աղյուսակ ==


== Արտաքին հղումներ ==
Վիճակագրությունը RSSSF կայքում
Ալան Փիզ

Ալան Փիզ (անգլ.՝ Allan Pease, 1952, Մելբուռն, Ավստրալիա)՝ ավստրալիացի գրող, հայտնի է որպես՝ «մարմնի լեզվի վարպետ» ի նշան իր համանուն գրքի, որն ամբողջ աշխարհում վաճառվել է միլիոն և ավելի տպաքանակներով։


== Կենսագրություն ==
Վաղ մանկության տարիներին Ալանի մոտ ձևավորվեց հատուկ մարդկանց վերաբերող նոր հատկանիշ։ Արդեն 10 տարեկանում Փիզը զբաղվում էր ձեռնարկատիրությամբ, նա վաճառում էր ռետինե սբունգեր որոնք նախատեսված էին տան մաքրության համար։ 18 տարեկանում նա դարձավ ամենալավ գործակալ վաճառականը ընկերությունում ով զբաղվում էր արդեն անկողնու սպիտակեղեններով և խոհանոցային պարագաներով։ 21 տարեկանում Ալանն աշխատելով ապահովագրման ընկերությունում ցուցաբերեց հիանալի արդյունքներ՝ վաստակելով ավելի քան միլիոն դոլարներ։ Արդեն այդ ժամանակ նրա մոտ երևաց նոր հռետորական և գրողի տաղանդ, երբ նա ելույթ էր ունենում մասսայի առջև և շփումն այդ ոլորտի ներկայացուցիչների հետ նրան իհարկե տվեցին բավականին փորձառություն։
Իր կնոջ Բարբարայի հետ Ալան Փիզը ծանոթացել է 1990 թվականին, իսկ ահա 1993 թվականին նրանք ամուսնացան Սիդնեյում։ Հետագայում հենց Բարբարան է օգնել ու ոգևորել Ալանին ստեղծել իր ամենահայտնի և ամենաստացված ստեղծագործությունը։ Ինչպես նաև Բարբարան հանդես է եկել հետագայում, որպես ստեղծագործությունների համահեղինակ։
Ալան Փիզը ողջ աշխարհում հայտնի է որպես «մարմնի լեզվի վարպետ» և դա մինչև այն ժամանակ, երբ իր սեփական՝ «Մարմնաշարժման լեզու» գիրքը դարձավ հսկայական բեստսելեր, որը համաշխարհային գրականության թոփում էր։ Ալանը զբաղվում է խորհրդատվությամբ, մասնակցում է դասընթացների, շոուների և օգտվում է տարբեր բացառիկ հնարավորություններից։ Հիմնականում նրա աշխատանքը BBC ընկերությունում մի քանի տարբեր ծրագրեր վարելն է համարվում։ Բարբարա Փիզը հանդիսանում է «Փիզ» ընկերության գործադիր տնօրեն, որը զբաղվում է Ալանի գրքերի հրատարակչության հարցերով։ Չէ որ հենց նա է համարվում «Ինչո՞ւ տղամարդիկ չեն լսում, իսկ կանայք չեն կարողանում քարտեզներ կարդալ» և «Ինչո՞ւ տղամարդիկ չեն թողնում հանցանշաններ, իսկ կանանց միշտ հարկավոր են շատ կոշիկներ» գրքերի համահեղինակ։
Ալան Փիզը համարվում է Հումանիտար Առարկաների Թագավորական Միության, ավստրալիական Մենեջմենթի Ինստիտուտի և Գրողների միության անդամ։
Ալան Փիզը բավական լավ է համագործակցում նաև Amway ընկերության հետ։ Եղել է մի ամբողջ շարք միասնական ընկերությունների ներկայացուցիչ, որոնցից են Էմուեյը և Diamond Alliance և Ալան Փիզը։


== Գրքեր ==
Արվեստի հաղորդակցումը համացանցային մարքեթինգում
Նամակի լեզուն
Հարցերը՝ պատասխաններ են
Ոչ պատշաճ քաղաքական և կոպիտ հումորներԳրքեր որոնց համահեղինակն է նաև Բարբարա Փիզը

Մարմնի լեզու (Body Language (1981))
Նոր մարմնի լեզու (The Definitive Book of Body Language (2006))
Փոխհարաբերությունների լեզու
Ինչո՞ւ տղամարդիկ չեն լսում, իսկ կանայք չեն կարողանում քարտեզներ կարդալ
Ինչո՞ւ տղամարդիկ չեն թողնում հանցանշաններ, իսկ կանանց միշտ հարկավոր են շատ կոշիկներ
Ինչո՞ւ են տղամարդիկ ցանկանում սեռական հարաբերություններ, իսկ կանայք՝ սեր
Ինչո՞ւ են տղամարդիկ ստում, իսկ կանայք բղավում
Ինչպե՞ս ստիպել տղամարդկանց լսել, իսկ կանանց չխոսելԳրքեր որոնց համահեղինակն է նաև Ալան Գարները

Շփման լեզու (Talk Language (1985)
Խոսեք հստակ։ Ինչպես կապել շփման ուրախությունը և համոզման օգուտը


== Ծանոթագրություններ ==
Լուիզ Ֆով-Հովհաննիսյան

Լուիզ Ֆով-Հովհաննիսյան (սեպտեմբերի 18, 1930(1930-09-18), Փարիզ), հայ հոգեբույժ։ Բժշկական գիտությունների դոկտոր (1991)։


== Կենսագրություն ==
1954 թվականին ավարտել է Փարիզի համալսարանի բժշկական ֆակուլտետը։ 1958-1978 թվականներին եղել է նույն ֆակուլտետի անեսթեզիոլոգիայի և ռեանիմատոլոգիայի բաժանմունքի վարիչ, 1982 թվականից՝ Փարիզի Սուրբ Աննա հոգեբուժական հիվանդանոցի հոգեբույժ
:
1985-1991 թվականներին Վազգեն Ա Պալճյանի միջնորդագրով զբաղվել է Փարիզի Վիլժյուֆի հոգեբուժական հիվանդանոցի տնօրինության տակ գտնվող՝ Կոմիտասի հոգեկան հիվանդությանը վերաբերող արխիվային նյութերի ուսումնասիրությամբ և նրա հոգեկան հիվանդության ախտորոշման ճշտման խնդիրներով, որոնց մասին գիտական զեկուցումներով հանդես է եկել Սորբոնում, Փարիզում, Տորոնտոյում (2001), Երևանում (2001)։
1989-1990 թվականներին Սպիտակում, Գյումրիում, Երևանում, Ստեփանակերտում մասնագիտական օգնություն է ցույց տվել երկրաշարժից ու պատերազմից տուժած բնակչությանը, նվիրաբերել մեծ քանակությամբ դեղորայք։


== Ծանոթագրություններ ==
Հոգիների բուք

Հոգիների բուք (լատիշ․՝ Dvēseļu putenis, անգլ.՝ Blizzard of Souls, The Rifleman), լատվիական պատմական դրամա-ֆիլմ, որ 2019 թվականին նկարահանել է կինոռեժիսոր Ձինտարս Դրեյբերգսը։ Ֆիլմը, որի պրեմիերան Լատվիայում կայացել է 2019 թվականի նոյեմբերի 8-ին, իսկ միջազգային ասպարեզում՝ 2020 թվականի փետրվարի 20-ին, European Film Market-ում, նկարահանվել է լատիշ գրող Ալեքսանդրս Գրինսի նույնանուն վեպի հիման վրա։
Էկրաններին ցուցադրվելու առաջին հինգ շաբաթների ընթացքում ֆիլմը դիտել է ավելի քան 200.000 մարդ, այդպիսով՝ այդ կինոնկարը դարձել է Լատվիայի անկախության վերականգնումից հետո անցած երեք տասնամյակների ընթացքում ամենաշատ դիտված կինոնկարը։


== Դիպաշարը ==
«Հոգիների բուք» վեպը Ալեքսանդրս Գրինսը գրել է Առաջին համաշխարհային պատերազմի տարիներին որպես լատվիական հրաձիգ (латышский стрелок) ցարական բանակի կազմում ծառայելու, կռիվներին մասնակցելու ժամանակ ստացած տպավորությունների հիման վրա։ Վեպի գլխավոր հերոսը Արթուրս անունով տասնվեցամյա լատիշ պատանի է, որը մոր մահից հետո որոշում է զինվորագրվել լատիշական հրաձիգների գումարտակին և մարտերում աչքի ընկնելով՝ փառքի հասնել։ Աշխարհամարտի կռիվներում նա կորցնում է հորն ու եղբորը, որոնց հետ թաղում է նաև իր սին պատրանքները։ Ի վերջո՝ նա վերադառնում է իր նորանկախ հայրենիքը՝ Լատվիա, որպեսզի ամեն ինչ սկսի նոր հիմքից։


== Պարգևներ և առաջադրումներ ==


== Ուշագրավ փաստ ==
Ֆիլմի դրվագներից մեկում նկարահանվել է Լատվիայի Հանրապետության պաշտպանության նախկին նախարար Ռայմոնդս Բերգմանիսը։


== Ծանոթագրություններ ==


== Արտաքին հղումներ ==
Պաշտոնական կայք անգլերեն
Blizzard of Souls(անգլ.) ֆիլմը Internet Movie Database կայքում
Ֆիլմի թրեյլեր լատիշերեն և անգլերեն